Informație cu privire la condițiile de ocupare a funcției
Ministerul Afacerilor Interne
Inspectoratul General pentru Migrație
                                               mun. Chișinău, bd. Ștefan cel Mare și Sfînt, 124

           Anunț cu privire la ocuparea funcţiei publice cu statut special vacante de
                                  Ofiţer de investigaţii al Secției combaterea șederii ilegale a străinilor a Direcției regionale Centru
(funcție publică cu statut special de execuţie, sursa externă)


Scopul general al funcției:

Realizarea prerogativelor ce țin de implementarea politicii în domeniul migrației și azilului, controlul legalității șederii străinilor pe teritoriul administrativ deservit, asigură respectarea drepturilor și libertăților străinilor pe teritoriul Republicii Moldova    
                             
                                 Sarcini de bază:1. Emiterea în privința străinilor și apatrizilor, a deciziilor de returnare, de returnare sub escortă, de revocare și anulare a dreptului de ședere, de anulare a vizei, de declarare a străinului drept persoană indezirabilă, precum și aplicarea/ridicarea interdicțiilor de intrare și ieșire în/din Republica Moldova.
2. Efectuarea verificării necesare în scopul avizării cererilor depuse de către cetățeni străini și apatrizi pentru dobîndirea/redobîndirea cetățeniei, acordarea/prelungirea dreptului de ședere, eliberarea invitației și prelungirea vizei.
3. Pregătirea demersurilor în instanță de judecată privind luarea în custodie publică a cetățenilor străini și apatrizilor care nu pot fi îndepărtați în termen de 24 de ore.
[bookmark: _GoBack]4. Constatarea și aplicarea, în conformitate cu prevederile legislației, a sancțiunilor contravenționale.
5. Efectuarea măsurilor speciale de investigații.

Condițiile de participare la concurs:
Condiții generale:

La funcția publică cu statut special de conducere vacantă poate candida persoana care îndeplinește următoarele condiții generale:

·  deține cetățenia Republicii Moldova;
· este apt/ă, din punct de vedere al stării sănătății;
·  are studiile necesare și calificarea corespunzătoare pentru funcția respectivă;
·  nu are antecedente penale, nu se află sub urmărire penală pentru săvârșire de infracțiuni;
·  nu este privat/ă de dreptul de a ocupa funcții sau de a exercita o anumită activitate ca pedeapsă principală  sau complementară aplicată prin hotărâre judecătorească definitivă;
· cunoaște limba de stat;
·  îndeplinește cerințele specifice pentru ocuparea funcției (condițiile generale și speciale sunt reglementate de Legea nr. 288/2016 și Hotărârea Guvernului nr. 460/2017).


Cerințe specifice:
Studii:
· Superioare de licență sau echivalente, preferabil în drept, militărie, științe politice, 
științe ale educației, științe sociale, servicii ale securității.
Cunoştinţe:
1) cunoaşterea legislației în domeniu;
2) cunoaşterea limbii de stat;
3) cunoștințe de bază de operare la calculator (Microsoft Word, Microsoft Excel, Microsoft Power Point, MoldLex).

Experiență profesională:
1) să întrunească condiţiile legale la angajarea iniţială;
2) să corespundă cerinţelor specifice din fişa postului; 
3) să îndeplinească cerințele stabilite în cazul trecerii din corpul de subofiţeri în corpul de ofiţeri.
4) să deţină studiile corespunzătoare domeniului de specialitate;

Abilități: de lucru cu informaţia şi corespondenţa oficială, analiză şi sinteză, elaborare a documentelor, argumentare,  prezentare, motivare, mobilizare de sine, aplanare de conflicte, comunicare eficientă, convingere etc.
Atitudini/comportamente: Responsabilitate, respect faţă de oameni, spirit de iniţiativă, diplomaţie, creativitate, flexibilitate, disciplină, responsabilitate, rezistenţă la efort şi stres, tendinţă spre dezvoltare şi perfecţionare profesională continuă.

 	Condițiile de muncă:	
· regim de muncă: 40 ore pe săptămână, 8 ore pe zi, disponibilitatea de a activa în afara orelor de program și în zilele de repaus, după caz;
· program de muncă: luni-vineri, orele 08.00 – 17.00, pauză de masă 12.00 – 13.00;
· disponibilitate pentru efectuarea deplasărilor de serviciu.
Nivelul funcției: funcție publică cu statut special de execuţie de nivelul B03.
Nivelul de salarizare: Salarizarea conform prevederilor Legii nr. 270/2018 privind sistemul unitar de salarizare în sectorul bugetar, Hotărârea Guvernului nr. 1231/2018 Pentru punerea în aplicare a prevederilor Legii nr. 270/2018 privind sistemul unitar de salarizare în sectorul bugetar.
· Selectarea candidaților se va realiza în conformitate cu Regulamentul cu privire la ocuparea funcțiilor publice cu statut special din cadrul Ministerului Afacerilor Interne, aprobat prin Hotărârea Guvernului nr. 460/2017 pentru punerea în aplicare a prevederilor Legii nr. 288 din 16 decembrie 2016 privind funcţionarul public cu statut special din cadrul Ministerului Afacerilor Interne.

· Persoanele interesate vor depune personal formularul privind ocuparea funcției publice vacante, până la 24.01.2025 la sediul IGM (mun. Chișinău, bd. Ștefan cel Mare și Sfânt, 124).

· Informațiile privind data, ora și locul desfășurării probei scrise și probei interviu vor fi plasate pe pagina web a MAI (www.mai.gov.md) şi vor fi aduse la cunoștința fiecărui candidat admis la proba scrisă şi/sau la proba interviu.

Date de contact:
Irina Oșlobanu, ofițer principal al Serviciului management resurse umane al IGM al MAI.
tel: (022) 54-46-06.

